**Bausmių vykdymo teisinių ir kriminologinių pagrindų kurso egzaminui klausimai**

2025 m. birželio 2 d. (pirmadienis), 15.00 val. SPA 210 a., atliekant užduotį VMA platformoje

**Bendra informacija**:

- apie tai, kas svarbiausia ruošiantis egzaminui, į ką bus kreipiamas didžiausias dėmesys egzaminuojant, kiek klausimų bus užduota ir kaip bus vertinami atsakymai **žr. pirmąsias paskaitų skaidres**;

- visi pateikti klausimai buvo plačiau ar siauriau aptarti paskaitų metu; daugiau sisteminių žinių galima įgyti **perskaičius bendrąją kurso literatūrą, nurodytą paskaitų skaidrėse**;

- **(!)** atsakant į klausimus **būtina remtis** ir seminarų metu analizuotų mokslinių straipsnių tekstais;

- **(!)** klausimai egzamino metu **nebus** suformuluoti taip, kaip jie suformuluoti šiame sąraše – jie bus siauresni, suskaidyti į smulkesnius ir konkretesnius klausimus, žr. praėjusios sesijos klausimų pavyzdžius;

- **(!)** atsakant į klausimus galima naudotis viskuo, **išskyrus kitų asmenų ir dirbtinio intelekto programų pagalbą**, taip pat **nedarykite** jokių paveikslėlių, skaidrių, schemų ar tekstų copy / paste.

- dauguma prie klausimų nurodytų straipsnių, **yra internete (!)**.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. Kokia institucinė bausmių vykdymo sistema sukurta Lietuvoje, kokia jos kriminologinė problematika?

2. Kokie pagrindiniai teisės aktai reglamentuoja bausmių vykdymo sistemą Lietuvoje, kokia jų kriminologinė problematika?

3. Koks nevyriausybinių organizacijų vaidmuo bausmių vykdymo sistemoje ir kaip jis reglamentuojamas Lietuvos bausmių vykdymo teisėje?

|  |
| --- |
| ***Be bendros literatūros ir paskaitų medžiagos žr. taip pat***: *Sakalauskas G., Kalpokas V.*Nuteistųjų ir grįžusiųjų iš įkalinimo įstaigų integracijos modelis. Teisės instituto mokslo tyrimai. t. 10. Vilnius: Eugrimas, 2012. |

4. Koks personalas dirba Lietuvos bausmių vykdymo sistemoje ir kokie reikalavimai jam yra keliami?

|  |
| --- |
| ***Be bendros literatūros ir paskaitų medžiagos žr. taip pat***: Jokubauskas M. Pataisos įstaigų personalo veiklos humanizavimo prielaidos atsižvelgiant į tarptautinius teisės standartus // Jurisprudencija, 2007, t. 12 (102), p. 88–94. |

5. Kokiu aspektu tarptautiniai bausmių vykdymo standartai pabrėžia personalo bei nuteistųjų santykių svarbą ir kodėl?

|  |
| --- |
| ***Be bendros literatūros ir paskaitų medžiagos žr. taip pat****: Sakalauskas G.* Kalinių ir darbuotojų santykių įkalinimo įstaigose svarba nuteistųjų integracijai ir įstaigoje vyraujančiai atmosferai // Socialinė teorija, empirija, politika ir praktika (STEPP), 2015, Nr. 10, p. 52–67; *Sakalauskas G., Jarutienė L., Kalpokas V., Vaičiūnienė R.* Kalinimo sąlygos ir kalinių socialinės integracijos prielaidos. Vilnius: Lietuvos teisės institutas, 2020. |

6. Koks yra bausmių nustatymo, taikymo ir vykdymo tikslų santykis?

|  |
| --- |
| ***Be bendros literatūros ir paskaitų medžiagos žr. taip pat****: Sakalauskas G.* Įkalinimas Lietuvoje: praktika ir prasmė // Sociologija. Mintis ir veiksmas, 2007, Nr. 2, p. 121–133; *Sakalauskas G.* Įkalinimas Lietuvoje: praktika ir prasmė // Sociologija. Mintis ir veiksmas, 2007, Nr. 2, p. 121–133; *Sakalauskas G., Jarutienė L.* Probacijos veiksmingumo vertinimas. Lietuvos teisės instituto mokslo tyrimai. Vilnius: Lietuvos teisės institutas, 2015; *Sakalauskas G.* Kalinimo sąlygos ir kalinių resocializacijos prielaidos // Teisės problemos, 2015, Nr. 2, p. 5–53; *Sakalauskas G.*(Re)socializaciją skatinantis įkalinimas? // Bausmių taikymo ir vykdymo tarptautinis palyginimas, tendencijos ir perspektyvos Lietuvoje (moksl. red. Gintautas Sakalauskas). Vilnius: Lietuvos teisės institutas, 2017, p. 159–180; *Dünkel F.* Resocializacija ir tarptautiniai žmogaus teisių standartai // Bausmių taikymo ir vykdymo tarptautinis palyginimas, tendencijos ir perspektyvos Lietuvoje (moksl. red. Gintautas Sakalauskas). Vilnius: Lietuvos teisės institutas, 2017, p. 117–139; *Sakalauskas G., Jarutienė L., Kalpokas V., Vaičiūnienė R.* Kalinimo sąlygos ir kalinių socialinės integracijos prielaidos. Vilnius: Lietuvos teisės institutas, 2020. |

7. Kokios Lietuvos Respublikos Konstitucijoje įtvirtintos žmogaus teisės itin svarbios bausmių vykdymo sistemoje?

|  |
| --- |
| ***Be bendros literatūros ir paskaitų medžiagos žr. taip pat***: *Švedas G.* Bausmių vykdymo teisė. 2-as pataisytas ir papildytas leidimas. Vilnius: Registrų centras, 2013; *Sakalauskas G., Jarutienė L., Kalpokas V., Vaičiūnienė R.* Kalinimo sąlygos ir kalinių socialinės integracijos prielaidos. Vilnius: Lietuvos teisės institutas, 2020. |

8. Kokios Žmogaus teisių ir pagrindinių laisvių apsaugos konvencijoje įtvirtintos žmogaus teisės itin aktualios bausmių vykdymo sistemoje ir dėl kokių nuostatų nesilaikymo Lietuva yra pralaimėjusi bylų Europos žmogaus teisių teisme?

|  |
| --- |
| ***Be bendros literatūros ir paskaitų medžiagos žr. taip pat***: *Švedas G.* Bausmių vykdymo teisė. 2-as pataisytas ir papildytas leidimas. Vilnius: Registrų centras, 2013; EŽTT bylas prieš Lietuvą bausmių vykdymo srityje žr. [*http://lrv-atstovas-eztt.lt/page/eztt-nutarimai-ir-sprendimai-pagal-metus*](http://lrv-atstovas-eztt.lt/page/eztt-nutarimai-ir-sprendimai-pagal-metus) *; Sakalauskas G., Jarutienė L., Kalpokas V., Vaičiūnienė R.* Kalinimo sąlygos ir kalinių socialinės integracijos prielaidos. Vilnius: Lietuvos teisės institutas, 2020; *Sakalauskas G., Norvaišytė G.* Žmogaus orumą ir teises užtikrinančios kalinimo sąlygos Lietuvoje – misija (ne)įmanoma? // Kelyje su Konstitucija. Vilnius University Open Series, 2022, p. 340–355. |

9. Kaip parenkama įkalinimo įstaiga, kurioje laisvės atėmimo bausmę turės atlikti nuteistasis?

10. Kokius žinote bausmių vykdymo teisės principus, kokia jų reikšmė ir kriminologinė problematika?

|  |
| --- |
| ***Be bendros literatūros ir paskaitų medžiagos žr. taip pat***: *Švedas G.* Bausmių vykdymo teisė. 2-as pataisytas ir papildytas leidimas. Vilnius: Registrų centras, 2013. |

11. Ką reiškia Lietuvos Respublikos probacijos įstatyme įvirtintas bendradarbiavimo, subsidiarumo ir savanorystės skatinimo principas?

|  |
| --- |
| ***Be bendros literatūros ir paskaitų medžiagos žr. taip pat***: *Sakalauskas G., Čepas A., Nikartas S., Ūselė L.*Savanorystė probacijos sistemoje: prielaidos ir galimybės. Teisės instituto mokslo tyrimai. t. 9. Vilnius: Vilniaus universiteto leidykla, 2012. |

12. Kaip konkrečiai įgyvendinamas įkalinimo įstaigose ir laisvėje atliekamos bausmės vykdymo individualizavimo principas?

|  |
| --- |
| ***Be bendros literatūros ir paskaitų medžiagos žr. taip pat***: *Sakalauskas G., Kalpokas V.*Nuteistųjų ir grįžusiųjų iš įkalinimo įstaigų integracijos modelis. Teisės instituto mokslo tyrimai. t. 10. Vilnius: Eugrimas, 2012; *Sakalauskas G., Jarutienė L., Kalpokas V., Vaičiūnienė R.* Kalinimo sąlygos ir kalinių socialinės integracijos prielaidos. Vilnius: Lietuvos teisės institutas, 2020. |

13. Kokius žinote tarptautinius standartus bausmių vykdymo sistemoje ir kokia jų reikšmė?

|  |
| --- |
| ***Be bendros literatūros ir paskaitų medžiagos žr. taip pat****:* Usik D. Tarptautinių baudžiamosios justicijos standartų realizavimo aspektai vykdant laisvės atėmimą // Socialinių mokslų studijos, 2010, Nr. 4 (8), p. 339–355; *Dünkel F.* Resocializacija ir tarptautiniai žmogaus teisių standartai // Bausmių taikymo ir vykdymo tarptautinis palyginimas, tendencijos ir perspektyvos Lietuvoje (moksl. red. Gintautas Sakalauskas). Vilnius: Lietuvos teisės institutas, 2017, p. 117–139; *Sakalauskas G., Jarutienė L., Kalpokas V., Vaičiūnienė R.* Kalinimo sąlygos ir kalinių socialinės integracijos prielaidos. Vilnius: Lietuvos teisės institutas, 2020; *Sakalauskas G., Norvaišytė G.* Žmogaus orumą ir teises užtikrinančios kalinimo sąlygos Lietuvoje – misija (ne)įmanoma? // Kelyje su Konstitucija. Vilnius University Open Series, 2022, p. 340–355. |

14. Kokie yra baudos bausmės vykdymo ypatumai ir kriminologinė problematika?

15. Kokie yra viešųjų darbų bausmės vykdymo ypatumai ir kriminologinė problematika?

16. Kokie yra laisvės apribojimo bausmės vykdymo ypatumai ir kriminologinė problematika?

17. Kokie yra arešto bausmės vykdymo ypatumai ir kriminologinė problematika?

|  |
| --- |
| ***Be bendros literatūros ir paskaitų medžiagos žr. taip pat****:* Čepas A., Sakalauskas G. Ar prasminga arešto bausmė? // Teisės problemos, 2009, Nr. 4, p. 5–30. |

18. Kokioms sąlygoms esant arešto ir laisvės atėmimo bausmės vykdymas gali būti atidėtas ir kaip šiuo atveju organizuojama probacija?

|  |
| --- |
| ***Be bendros literatūros ir paskaitų medžiagos žr. taip pat****: Sakalauskas G., Jarutienė L.* Probacijos veiksmingumo vertinimas. Lietuvos teisės instituto mokslo tyrimai. Vilnius: Lietuvos teisės institutas, 2015; *Simanaitytė E.* Bausmės vykdymo atidėjimas ir aktualios jo taikymo problemos // Teisė, 2016, Nr. 97, p. 200–213. |

19. Kokiais pagrindiniais statistiniais rodikliais galėtumėte apibūdinti įkalintus asmenis Lietuvoje?

|  |
| --- |
| ***Be bendros literatūros ir paskaitų medžiagos žr. taip pat****: Sakalauskas G.* Kalinimo sąlygos ir kalinių resocializacijos prielaidos // Teisės problemos, 2015, Nr. 2, p. 5–53; *Sakalauskas G., Jarutienė L., Kalpokas V., Vaičiūnienė R.* Kalinimo sąlygos ir kalinių socialinės integracijos prielaidos. Vilnius: Lietuvos teisės institutas, 2020. |

20. Kuo skiriasi kalinimo sąlygos lengvoje, paprastoje ir drausmės grupėje?

21. Kaip Lietuvoje reglamentuojamas įkalintų asmenų užimtumas ir mokamos išmokos už jį?

22. Kaip Lietuvoje reglamentuojamas įkalintų asmenų bendrasis ugdymas ir profesinis mokymas?

23. Kokios įkalinimo atvėrimo formos numatomos Lietuvoje ir kaip dažnai jos yra taikomos?

|  |
| --- |
| ***Be bendros literatūros ir paskaitų medžiagos žr. taip pat****:* Sakalauskas G. Įkalinimo atvėrimas: prielaidos ir galimybės Lietuvoje // Teisė, 2013, Nr. 89, p. 37–54; *Sakalauskas G.* Socialinės ir ekonominės naujų laisvės atėmimo bausmės atlikimo formų taikymo prielaidos Lietuvoje // Teisės problemos, 2006, Nr. 4, p. 5–49; *Sakalauskas G., Jarutienė L., Kalpokas V., Vaičiūnienė R.* Kalinimo sąlygos ir kalinių socialinės integracijos prielaidos. Vilnius: Lietuvos teisės institutas, 2020. |

24. Kokios nuobaudos, už ką ir kokia tvarka gali būti taikomos įkalintiems asmenims?

25. Kas yra probacija, kas reglamentuoja jos vykdymą ir kokia jos esmė?

|  |
| --- |
| ***Be bendros literatūros ir paskaitų medžiagos žr. taip pat****: Mackevičius T.* Probacija. Quid id est? // Socialinių mokslų studijos, 2011, Nr. 3 (2), p. 737–754; *Sakalauskas G.* Ar reikalingas Lietuvai probacijos įstatymas? // Nepriklausomos Lietuvos teisė: praeitis, dabartis ir ateitis. Liber Amicorum profesoriui Jonui Prapiesčiui (vyr. moksl. red. Gintaras Švedas). Vilnius: Vilniaus universiteto Teisės fakultetas, 2012, p. 532–548; *Sakalauskas G.* Ar prasminga probacijos tarnybų darbą vertinti pagal probuojamųjų recidyvą? // Teisės problemos, 2014, Nr. 4 (86), p. 5–28; *Sakalauskas G., Jarutienė L.* Probacijos veiksmingumo vertinimas. Lietuvos teisės instituto mokslo tyrimai. Vilnius: Lietuvos teisės institutas, 2015. |

26. Kokioms sąlygoms esant Lietuvoje gali būti taikomas lygtinis paleidimas iš įkalinimo įstaigų ir kaip jis vykdomas?

|  |
| --- |
| ***Be bendros literatūros ir paskaitų medžiagos žr. taip pat****: Sakalauskas G.* Lygtinis paleidimas iš įkalinimo įstaigų įsigaliojus Probacijos įstatymui: teorija ir praktika? // Teisės problemos, 2013, Nr. 4 (82), p. 5–39; *Sakalauskas G.* Ar prasminga probacijos tarnybų darbą vertinti pagal probuojamųjų recidyvą? // Teisės problemos, 2014, Nr. 4 (86), p. 5–28; *Sakalauskas G., Jarutienė L.* Probacijos veiksmingumo vertinimas. Lietuvos teisės instituto mokslo tyrimai. Vilnius: Lietuvos teisės institutas, 2015; *Michalovič I.*, *Jarutienė L.* Lygtinio paleidimo iš pataisos įstaigų problemos Lietuvoje // Kriminologijos studijos, 2016, Nr. 4, p. 145–182; *Vosyliūtė A.* Lygtinis paleidimas kaip integracijos prielaida: teismų sprendimų problemos // Bausmių taikymo ir vykdymo tarptautinis palyginimas, tendencijos ir perspektyvos Lietuvoje (moksl. red. Gintautas Sakalauskas). Vilnius: Lietuvos teisės institutas, 2017, p. 205–231; *Sakalauskas G., Jarutienė L., Kalpokas V., Vaičiūnienė R.* Kalinimo sąlygos ir kalinių socialinės integracijos prielaidos. Vilnius: Lietuvos teisės institutas, 2020. |

27. Kas yra intensyvi priežiūra (elektroninis stebėjimas), kokie jos (jo) privalumai ir trūkumai, kokia kriminologinė problematika?

|  |
| --- |
| ***Be bendros literatūros ir paskaitų medžiagos žr. taip pat****:* Sakalauskas G. Ar reikalingas Lietuvai probacijos įstatymas? // Nepriklausomos Lietuvos teisė: praeitis, dabartis ir ateitis. Liber Amicorum profesoriui Jonui Prapiesčiui (vyr. moksl. red. Gintaras Švedas). Vilnius: Vilniaus universiteto Teisės fakultetas, 2012, p. 532–548; *Sakalauskas G., Jarutienė L., Kalpokas V., Vaičiūnienė R.* Kalinimo sąlygos ir kalinių socialinės integracijos prielaidos. Vilnius: Lietuvos teisės institutas, 2020; *Dünkel F.*Electronic Monitoring in Europe – a Panacea for Reforming Criminal Sanctions Systems? A Critical Review // Kriminologijos studijos, 2018, Nr. 6, p. 58–77. Prieiga per internetą: *<*[*http://www.zurnalai.vu.lt/kriminologijos-studijos/article/view/12674/11280*](http://www.zurnalai.vu.lt/kriminologijos-studijos/article/view/12674/11280)*>* |

28. Kokie laisvės atėmimo iki gyvos galvos bausmės vykdymo ypatumai numatyti Lietuvoje, kokia jų teisinė ir kriminologinė problematika?

|  |
| --- |
| ***Be bendros literatūros ir paskaitų medžiagos žr. taip pat****:* Bikelis S., Sakalauskas G. Laisvės atėmimu iki gyvos galvos nuteistų asmenų lygtinis paleidimas: tarptautiniai standartai, užsienio šalių patirtis ir pasiūlymai Lietuvai // Teisės problemos, 2008, Nr. 4, p. 23–66; *Nikartas S., Čepas A.* Laisvės atėmimo iki gyvos galvos bausmė Lietuvoje (I): refleksija žmogaus teisių standartų kontekste // Teisės problemos, 2014, Nr. 2, p. 5–25. |

29. Seminarų metu analizuotų straipsnių turinys (atskirai 1 gr. ir 2 gr.)

**Pastabos:**

**Bendra pastaba:** egzaminas yra **priemonė patikrinti**, ar buvo pasiekti kurso tikslai, kurie šio dalyko apraše yra suformuluoti taip:

Siekiama, kad studentai įgytų sisteminių ir svarbiausių žinių apie bausmių vykdymo teisės teoriją, jos raidą, bausmių vykdymo sistemas bei tendencijas, bausmių vykdymo tikslus ir principus, nuteistųjų teises ir pareigas, bausmes vykdančių institucijų struktūrą, atskirų bausmių vykdymo ypatumus, bausmių vykdymo sąlygas; žinių apie pagrindines teorines ir praktines bausmių vykdymo problemas, kriminologinį požiūrį į bausmių vykdymo sistemą bei jos veikimą, žmogaus orumą bei teises atitinkančios bausmių vykdymo sistemos standartus. Ugdomi studentų gebėjimai įvertinti tikėtiną bausmių vykdymo efektyvumą, bausmės poveikį kaltininkui, resocializacijos prielaidas bei galimybes, taip pat analizuoti ir etiškai vertinti nacionalinių ir tarptautinių teismų praktiką bausmių vykdymo srityje bei savarankiškai dirbti ir tobulėti profesinėje praktikoje.

Egzamino metu svarbu matyti, kokią papildomą **kompetenciją** įgijote studijuodami bausmių vykdymo teisinių ir kriminologinių pagrindų dalyką. Į klausimus reikia atsakyti savarankiškai, remtis įgytomis žiniomis.

**Medžiaga pasiruošimui**: egzaminui ruoštis reikėtų iš paskaitų skaidrių, jų pradžioje nurodytos literatūros, teisės aktų; beveik visi prie atskirų klausimų nurodyti straipsniai yra internete.

**Sąlygos:** egzamino metu **leidžiama naudotis** visa literatūra (paskaitų kurso skaidrėmis, užrašais, straipsniais, kopijomis, teisės aktais, statistika ir pan.), tačiau (!): a) į klausimus reikia atsakyti **savarankiškai (nesinaudojant kitų asmenų ir atsakymus generuojančių programų pagalba**; b) atsakymai turi būti **originalūs**, parodyti Jūsų žinias, mąstymą ir kompetenciją (nedarant jokių kopijavimų/įterpimų iš skaidrių, konspektų, straipsnių ir kitų tekstų).

**Egzamino vertinimas:** egzamino metu užduodami 5 klausimai, tačiau klausimų formuluotės nebus tokios, kaip čia pateiktos. Atsakymai į pirmuosius 2 klausimų blokus vertinami po 40 balų (egzamino lape bus nurodyta, kurie tai klausimai), atsakymas į trečią klausimų bloką – 20 balų. Prie gautos sumos pridedama 20 balų su ta mintimi, kad neišlaikyto egzamino diapazonas svyruoja tarp 0 ir 4, tarp jų nėra reikšmingo skirtumo (kaip, pvz., tarp 7 ir 10). Iš viso dešimties balų sistemoje gautas balas dalinamas iš 10 ir gaunamas galutinis balas.

**Galutinis vertinimas**: kaip nurodyta dalyko apraše, koliokviumo rezultatų įvertinimo balas sudaro 30 proc., egzamino – 70 proc. galutinio įvertinimo.

**Laikas ir vieta:** **2025 m. birželio 2 d. (pirmadienis) 15 val. 00 min.** SPA 210 a., užduotį atliekant **Virtualios mokymosi aplinkos (VMA) platformoje (!)**. Būtina atsinešti savo kompiuterius. Egzaminas truks **90 min.**

**Atsakomybė**: Pagal VU studijų nuostatų 7.4. punktą studentas dėl nesąžiningumo studijų rezultatų vertinimo metu (nusirašinėjimo ir pan.) **šalinamas iš universiteto**. VU Studijų pasiekimų vertinimo tvarkoje (patvirtintoje 2012-12-13) nustatyta:

„<...> 3.2.3. Bendroji egzamino (įskaitos) tvarka:

3.2.3.1. Egzamino (įskaitos) metu Studijuojantieji turi:

3.2.3.1.1. Laikytis nustatytos egzamino (įskaitos) laikymo tvarkos, elgtis korektiškai ir sąžiningai dėstytojų, komisijos, egzaminuotojo ir kitų Studijuojančiųjų atžvilgiu, netrukdyti kitiems Studijuojantiesiems, dalyvaujantiems egzamine (įskaitoje), atlikti užduotis. Studijuojančiojo, kuris nesilaiko egzamino/ įskaitos tvarkos, trukdo kitiems Studijuojantiesiems, dalyvaujantiems egzamine (įskaitoje), egzaminą (įskaitą) dėstytojas, komisijos narys ar egzaminuotojas gali nutraukti. Toks Studijuojančiojo elgesys laikomas nesąžiningu elgesiu studijų pasiekimų vertinimo metu;

3.2.3.1.2. Nesinaudoti jokiais dalyko (modulio) dėstytojo, komisijos, egzaminuotojo nenurodytais šaltiniais ir priemonėmis, kad nesukeltų įtarimų dėl savo nesąžiningumo studijų rezultatų vertinimo metu. Nesąžiningumu dalyko (modulio) studijų pasiekimų vertinimo metu laikomas nusirašymas nuo kito Studijuojančiojo darbo, neleistinos pagalbos gavimas, neleistinos pagalbos suteikimas kitam Studijuojančiajam. Neleistinų šaltinių ir priemonių turėjimas pripažįstamas pakankamu įrodymu, kad Studijuojantysis šiomis priemonėmis naudojosi. Dalyko (modulio) dėstytojui, komisijos nariui ar egzaminuotojui įtarus, kad Studijuojantysis egzamino (įskaitos) metu naudojasi neleistinais šaltiniais ar priemonėmis, Studijuojantysis turi padėti išsklaidyti šiuos įtarimus. Studijuojančiajam nesutikus to padaryti (nesutikus bendradarbiauti), pasitvirtinus įtarimams dėl nesąžiningumo, dėstytojas, komisijos narys ar egzaminuotojas nutraukia jo egzaminą (įskaitą);

3.2.3.1.3. Jei Studijuojantysis studijų pasiekimų vertinimo (nuolatinio, tarpinio ar galutinio) metu nesąžiningai elgiasi, pažeidžia Universiteto akademinės etikos taisykles, galutiniai dalyko (modulio) studijų rezultatai nevertinami. Dalyko (modulio) dėstytojas, egzamino komisijos narys ar egzaminuotojas tarnybiniu raštu informuoja akademinio kamieninio padalinio vadovą apie nesąžiningumo atvejį. Akademinio kamieninio padalinio vadovas, susipažinęs su Studijuojančiojo pasiaiškinimu, taiko jam nuobaudą, numatytą Universiteto Studijų nuostatuose. <...>.“

**Egzamino rezultatai**: iki 2025 m. birželio 13 d.

**(!) Grįžtamasis ryšys dėl egzamino vertinimo**: vertinimas VMA nėra automatiškai sujungtas su VU Informacine sistema, į kurią surašomi egzamino vertinimo balai. Todėl gavę įvertinimą VMA galite **per 24 valandas reaguoti**, jei Jūsų požiūriu gautas balas neatitinka Jūsų žinių ir kompetencijos (yra per didelis arba per mažas). Aš prieš įvesdamas balą į VU Informacinę sistemą dar kartą peržiūrėsiu Jūsų atsakymus. Po to būtų galimybė apeliuoti bendra tvarka.

**(!)** Linkiu įdomaus, prasmingo ir kompetenciją šioje srityje didinančio pasiruošimo egzaminui ☺